Rikunarita-ORG/Wikinium huggingface dataset:
# Urbanizácia

Downtown Toronto
**Urbanizácia** je sociálny proces formovania a rozvoja mestského spôsobu života a/alebo rastu počtu obyvateľstva žijúceho mestským spôsobom života (bez ohľadu na to, či žijú v meste) resp. proces sústreďovania života do miest a rast počtu obyvateľstva žijúceho v mestách. Môže ísť aj všeobecne o prenikanie mestských prvkov do celého sledovaného osídlenia.

Podiel obyvateľov žijúcich v mestách sa označuje ako **miera urbanizácie**.

Je úzko spojená s priemyselnou revolúciou. V štátoch ako napríklad Spojené kráľovstvo alebo Spojené štáty miera urbanizácie stúpala spolu s priemyselnou revolúciou a sťahovaním obyvateľov zamestnaných v poľnohospodárstve z vidieka do mestských tovární, čo viedlo k vzniku veľkého množstva mestských aglomerácií, ale v súčasnosti narazila miera urbanizácie na pomyslený strop a ďalej už nestúpala. Priemyselná revolúcia vznikla v Spojenom kráľovstve, čo je dôvod, prečo je Spojené kráľovstvo krajinou s jednou z najvyšších urbanizácií na svete, až 90 percent. Ďalším príkladom je Austrália, ktorá tiež patrí medzi štáty s najvyšším stupňom urbanizácie hlavne z dôvodu, že väčšina obyvateľstva žije v mestských aglomeráciách, čo je spôsobené hlavne neprístupným terénom austrálskych púští.

Medzi vysoko urbanizované aglomerácie patria niektoré oblasti USA, napríklad Florida, Kalifornia, na severovýchodnom pobreží: Washington – New York – Boston, kde sa obyvateľstvo sústreďuje do konurbácií najväčších amerických miest.

Rozvojové štáty, ako napríklad Čína, India alebo Nigéria majú väčšinou menšiu mieru urbanizácie, ktorá však stále stúpa. V Nigérii sa od roku 1975 miera urbanizácie zdvojnásobila na 43,3 %.

Svetová urbanizácia stále stúpa a v súčasnosti dosahuje úroveň 47,5 %.

Spolu s rastom urbanizácie súvisí aj väčšia hustota obyvateľstva a zlepšenie obchodu a ostatných aktivít, ako napríklad ekonomická dostupnosť dopravy. Zvyšovanie urbanizácie sa prejavuje sťahovaním obyvateľov z vidieka do miest.

## Pozri aj

* mesto
* vidiek
# Melilla

|  |
| --- |
| Melilla (špa. Ciudad Autónoma de Melilla) |
| Autonómne mesto |
|  |
|

|  |  |
| --- | --- |
|  Vlajka  |  Symbol  |

 |
| **Oficiálny názov:** Autonómne mesto Melilla |
|  |
| Štát |  Španielsko |
|  |
| Súradnice | ﻿ / ﻿ |
| Najvyšší bod |  |
|  - výška | 349 m n. m. |
|  |
| Rozloha | 12,3 km² (1 230 ha) |
|  |
| Obyvateľstvo | 78 476 (*2011*) |
| Hustota | 6 380,16 obyv./km² |
|  |
| Autonómia | 14. marec 1995 |
| Primátor | Juan José Imbroda (*PP*) |
|  |
| PSČ | 52000 - 52006 |
| ISO 3166-2 | ES-ML |
|  |
| Kreslá v špan. parlamente | Kongres 1 Senát 2 |
|  |
|

 Poloha v Španielsku

 |
|  Interaktívna mapa
 |
|  |
| **Webová stránka:**  www.melilla.es |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Melilla**, (po arabsky: **مليلة**, a po tamazightsky (berberský jazyk): **Tamlit**) je španielska enkláva a prístav v severnej Afrike, v Maroku. Územie je súčasťou španielskej provincie Malaga. Pred vstupom Španielska do EÚ bola Melilla slobodný prístav.

## Geografia

Melilla susedí len s Marokom (dĺžka hranice 9,6 km) a Stredozemným morom. Mesto pozostáva zo starého mesta s hradbami, ktoré je na polostrove, a modernej časti na juhu a západe.

## Súčasnosť

Melilla, rovnako ako Ceuta, sú jedinými európskymi územiami priamo na africkom kontinente. Melilla je pred utečencami chránená trojmetrovým dvojitým plotom v dĺžke sedem kilometrov so strážnymi vežami. Napriek tomu sa množstvo Afričanov každoročne pokúša do nej dostať a odtiaľ priamo do Európy.

## História

Mesto bolo založené Feničanmi (*Rusadir*), neskôr patrilo fenickým Púnom (Kartágo), Rímskej ríši (provincia *Mauretania Tingitana*), Vizigótom, Byzantskej ríši, Vandalom, Arabom a Berberom a od roku 1497 Španielsku. Vzbura španielskych dôstojníkov v tunajšej pevnosti v roku 1936 bola začiatkom španielskej občianskej vojny.

Keď Maroko získalo nezávislosť od Francúzska a Španielska (2. marec 1956, španielske enklávy: mesto Tanger 29. október 1956, enkláva Ifni v roku 1969) požadovalo aj pripojenie enkláv Melilla a Ceuta a niekoľkých malých ostrovov (Perejil, Penon de Velez de la Gomera, Penon de Alhucaimas, Ostrovy Chafarina), čo však Španielsko odmietlo, napriek tomu, že samo požaduje britskú enklávu Gibraltár od Spojeného kráľovstva.

## Národnosti a náboženstvá

80% obyvateľov sú Španieli, zvyšok väčšinou Maročania. Španieli sú prevažne rímskokatolíckeho vierovyznania, Maročania sú moslimovia.

## Ekonomika

Hlavným zdrojom obživy je rybárstvo, lodiarstvo, pílenie dreva, ale aj turistika a európska a španielska podpora.

## Iné projekty

Commons* Commons ponúka multimediálne súbory na tému **Melilla**

## Externé odkazy

* Španielske severoafrické enklávy
# Akvarel

Akvarel

**Akvarel** (po lat. aqua = voda) je:

* druh krycej vodovej farby
* druh maliarskej techniky, pri ktorej sa tieto farby používajú (vodomaľba)
* obraz namaľovaný touto technikou.

## Akvarelová farba

Akvarelové farby sú vyrobené zo zmesi farbiva (rastlinné, nerastné, živočíšne alebo syntetické) a spojiva (napr. arabská guma, glycerín, med) rozpustnej vo vode. Nemajú výrazné krycie vlastnosti ako napríklad olejové alebo akrylové farby, ale je možné pomocou nich vytvoriť vrstvy priesvitnej maľby postupným nanášaním vrstiev, alebo využitím vzájomného zmiešavania farieb.

Akvarelové farby sa vyrábajú v pevnej forme (suché, alebo polosuché) v mištičkách, vo forme pasty (v tubách) alebo ako tekuté vo fľaštičkách. Farby v tubách obsahujú viac glycerínu, ako farby v mištičkách, preto sa dajú ľahšie rozmiešať s vodou.

## Maliarska technika akvarelu

Akvarel, ako prostriedok výtvarného umenia, sa všeobecne pokladadá za druhý najdokonalejší štýl po olejomaľbe. Jeho možnosti sú čo do šírky použitia takmer nevyčerpateľné. V múzeách a galériách celého sveta nájdeme krajiny, postavy, portréty a zátišia vytvorené technikou akvarelu.

Akvarel je tiež ideálnym prostriedkom pre návrhy a štúdie veľkých obrazov, ktoré majú byť neskôr vytvorené ako olejomaľby, tempera, či ako freska. Za zmienku tiež stojí široké použitie akvarelu v architektúre a dekoráciách a pri návrhu a zobrazovaní budov a interiérov. Akvarel je tiež najpoužívanejšou ilustračnou technikou.

### Lavírovanie

Technika lavírovania predstavuje prácu s jednou - najviac dvomi farbami, ktorých rozriedením sa dosiahne širokej škály valérov. Optického efektu rôznorodosti sýtosti farby sa docieli neúplným prekrytím bielej farby papieru farebným pigmentom.

### Lazúrovanie

Termínom lazúra sa v maliarstve označuje vrstva riedkej, priesvitnej farby, nanesená na podklad (papier) alebo už prítomnú farbu. Lazúrovaním sa docielia nové farebné odtiene, prípadne zmena valérov.

### Mokrý akvarel

Špeciálna technika maľby, spočívajúca v nanášaní farby na navlhčený podklad, prípadne na podklad natrený mokrou farbou. Farby sa rozpíjajú a vytvárajú pozoruhodný efekt.

## Iné projekty

|  |  |
| --- | --- |
|  | Umelecký portál |

Commons* Commons ponúka multimediálne súbory na tému **Akvarel**
# Ergonómia

**Ergonómia** (*z gréčtiny .: ergon´= práca + nomos = zákony*) je veda zaoberajúca sa vzťahmi vznikajúcimi medzi človekom a prostredím, ktoré ho obklopuje. Či už ide o tvary, materiály, osvetlenie, rozmery a pod.
Cieľom je príslušným odborníkom (architektom, dizajnérom a pod.) pripraviť materiál, na základe ktorého je možné vytvoriť také pracovné podmienky, ktoré podporujú optimálny výkon človeka a jeho pohodu.
V ergonómii sa používajú poznatky z antropológie, biomechaniky, fyziológie a tiež psychológie.

Základné zásady, vrátane technických požiadaviek pre zariadenia používané osobami s obmedzenou schopnosťou pohybu a orientácie môžme nájsť napríklad v odbornej literatúre, legislatíve, alebo normách. Napríklad:

* Evropská příručka pro přístupné prostředí vytvářené výstavbou.
* STN EN 81-70 Prístupnosť výťahov vrátane osôb s obmedzenou schopnosťou pohybu a orientácie
* Príloha vyhlášky 532/2002 - "VŠEOBECNÉ TECHNICKÉ POŽIADAVKY ZABEZPEČUJÚCE UŽÍVANIE NA STAVBY UŽÍVANÉ OSOBAMI S OBMEDZENOU SCHOPNOSŤOU POHYBU A ORIENTÁCIE"

Náznaky prvých poznatkov pozorujeme už v čase prvej egyptskej ríše a o prvú „príručku“ rozvrhnutia pracovného prostredia pre chirurga sa pokúsil Hippokratés.

Až s priemyselnou revolúciou dochádza k prepracovanejšiemu prístupu k optimalizácii pracovného prostredia. Za zakladateľa sa považuje Frederic Winslow Taylor a jeho „vedecký manažment“. Ide o publikáciu z r.1911 The principals of Scientific Management. Išlo o spôsob, ako vytvoriť optimálne podmienky pre vykonávanie danej úlohy. Napr. znížením hmotnosti pracovného nástroja je zamestnanec schopný vykonať v pracovnom čase daný úkon viackrát.

Neskôr na jeho tézy nadviazali Frank a Lillian Gilberthovci. Prínos spočíval hlavne v optimalizácii pohybov jednotlivých pracovníkov. Teda zaoberal sa prostredím a vzťahmi človek a vzdialenosti medzi pracoviskami.

Tento výskum napadli Vladimir Michajlovič Bechterev a Vladimir Nikolajevič Mjasičev (na Prvej konferencii o vedeckej organizácii práce r. 1926 ), pričom tvrdili, že daný systém robí z ľudí stroje. Zastávali naopak názor, že je nutné zvyšovať organizáciu práce, znižovať stresový faktor, znižovať na najnižšiu možnú úroveň stereotypnosť v práci a pod.

Tak ako to opísal aj Charlie Chaplin vo filme Modern times (Moderná doba)

Ako prvý závadza Taylorove a Gilberthove zásady do svojej výroby Henry Ford. Práve vďaka tomu majú možnosť aj ľudia zo strednej a nižšej spoločenskej vrstvy kúpiť si „luxuxsný“ tovar - Ford model T.

Teda prvým „ergonomicky“ (podľa Gilbertha/Forda) vyrábaným výrobkom je Ford Model T.

## Referencie
# Mary D. Salterová Ainsworthová

|  |
| --- |
| Mary D. Salterová Ainsworthová |
| americká psychologička |
| Narodenie | 1. december 1913 Glendale, Ohio, USA |
| Úmrtie | 21. marec 1999 (85 rokov) Charlottesville, Virgínia, USA |
|

|  |  |
| --- | --- |
|  |  Biografický portál |

 |

**Mary D. Salterová Ainsworthová** (\* 1. december 1913, Glendale, Ohio, USA – † 21. marec 1999, Charlottesville, Virgínia) bola americká psychologička.

Študovala na Univerzite v Toronte, kde v roku 1939 získala titul PhD. v odbore vývinovej psychológie. Zaoberala sa účinkom separácie od matky na osobnostný vývoj dieťaťa a interakciou medzi matkou a dieťaťom. Vyvinula metódu "Zvláštnej situácie" (strange situation), ktorá slúžila na hodnotenie rozdielov medzi reakciami detí na separáciu a opätovné stretnutie s matkou. Spolu s J. Bowblym pracovala na teórii pripútania (attachment theory).

## Dielo

* Child Care and the Growth of Love (1965), Infancy in Uganda (1967), Patterns of Attachment .

## Externé odkazy

* Mary D. Salterová Ainsworthová Archivované 2006-07-18 na Wayback Machine
# Parapsychológia

**Parapsychológia** je kontroverzná vedná disciplína. Skúma dôkazy o mentálnom povedomí alebo vplyv vonkajších objektov bez interakcie známymi fyzickými prostriedkami. Väčšina študovaných objektov spadá do oblasti vplyvu „mysle na myseľ“ (ako napríklad mimozmyslové vnímanie, folie à deux a telepatia), vplyvu „mysle na prostredie“ (ako napríklad psychokinéza) a „prostredia na myseľ“ (ako napríklad strašenie). Spolu sú tieto schopnosti často označované ako „psionika“.

## História

Termín *parapsychológia* bol vytvorený v roku 1889 psychológom Maxom Dessoirosom. Tento termín prijal Rhine v roku 1930 ako náhradu za pojem *psychologické bádanie*, aby poukázal na významný posun smerujúci k laboratórnym metódam použitým pri študovaní psychických fenoménov.

### Prvotné psychické bádanie

Society for Psychical Research (SPR) je združenie na výskum psychológie bolo založené v roku 1882. SPR bolo prvým pokusom zorganizovať vedcov a bádateľov na kritické a nepretržité skúmanie paranormálnych fenoménov. Prvými členmi SPR boli filozofi, bádatelia, vedci, pedagógovia a politici, ako Henry Sidgwick, Arthur Balfour, William Crookes, a Charles Richet.

SPR klasifikovalo predmety štúdia na niekoľko oblastí: telepatia, hypnóza, prízraky, strašenie a psychické aspekty spiritualizmu, ako napr. zjavenia bytostí iného pôvodu, jav známy ako materializácia (vtelenie). Jeden z prvých programov SPR bol *Census of Hallucinations*, ktorý skúmal skúsenosti s prízrakmi a halucinácie u mentálne zdravých ľudí.

## Referencie

## Externé odkazy

1. Parapsychológia - telepatia a telekinéza
# Placebo (medicína)

Placebo, často podávané ako cukrové tabletky.
**Placebo** alebo **placebo efekt** (lat. *placeo* = páčiť sa) je zámerne neúčinné liečivo. Používa sa pri testovaní účinnosti liekov, keď sa jednej skupine pacientov podáva účinné liečivo a druhej neúčinné. Porovnaním týchto skupín sa zisťuje, či je liek účinný. Placebo vzhľadom a chuťou pripomína normálny liek (verum). Pri placebo efekte sa objavujú pozitívne účinky. Opakom placeba je nocebo (nocebo efekt) pri ktorom sa pozorujú negatívne účinky – nežiaduce.

Často dochádza k placebo efektu, keď sa pacient, ktorému sa podáva placebo, vylieči, pretože verí, že mu podávajú účinný liek a organizmus zmobilizuje vlastné rezervy. Toto je niekedy využívané v psychiatrii, keď veľká časť choroby je psychogénna. Výskumom bolo dokázané, že čím väčšia je tableta, tým lepšie placebo pôsobí, a taktiež čím je tableta farebnejšia.[chýba zdroj] Výskum farieb preukázal aj ich ďalšie účinky, napríklad, červené a žlté placebá boli pacientami klasifikované ako stimulanty a modré ako sedatíva.

Placebo účinkuje aj v prípade ak pacienti vedia, že je im podávané.

## Referencie
# Psychopatológia

**Psychopatológia** je vedný odbor, ktorý sa zaoberá príčinami, prejavmi a mechanizmami psychických porúch a chorôb. Na rozdiel od psychiatrie, neskúma ich fyziologickú ani terapeutickú stránku.
Zaoberá sa otázkami normality a abnormality kvantitatívne i kvalitatívne. Keďže mnohé stavy možno určiť len fakultatívne, znamená to, že sú abnormálne len za určitých podmienok. Rieši otázky typu "Aké je vnímanie normy v ostatných kultúrach? Kvôli čomu vzniká úzkosť? Aké sú typické príznaky schizofrenie? Kedy sa u ľudí objavujú bludy?"

## Psychopatológia z hľadiska normy

Psychopatológia vymedzuje rôzne poňatia normy pri čom optimálnu normu spájame so zdravým jedincom.

Tri základné druhy normality:

* ideálna norma, dokonalosť
* štatistická norma
* funkcionálna norma

Charakteristika patologickej osobnosti:

* úzkosť, nerozhodnosť
* labilita
* surovosť, egocentrizmus
* narcizmus
* poruchy poznávania
* sebapoškodzovanie, nepriateľstvo
* odmietanie spoločnosti
* narušená intimita
* podozrievavosť
* jednoduchá ovplyvniteľnosť

## Iné projekty

Commons* Commons ponúka multimediálne súbory na tému **Psychopatológia**
# BRICS

Členovia BRICS
**BRICS** je označenie spoločného hospodárskeho zoskupenia krajín Brazília, Rusko, India, Čína a Južná Afrika. Prvýkrát toto označenie použila investičná banka Goldman Sachs v roku 2001, vtedy ešte ako BRIC. Južná Afrika pristúpila až v decembri 2010 a formálne bola uvedená 18. februára 2011. Od roku 2024 do BRICS vstúpili Egypt, Etiópia, Irán a Spojené Arabské Emiráty. Pôvodne malo od 1. januára 2024 dôjsť k rozšíreniu zoskupenia aj o Argentínu a Saudskú Arábiu. Argentína svoje pôvodné rozhodnutie po prezidentských voľbách v roku 2023 zmenila, lebo novozvolený argentínsky prezident Javier Milei členstvo krajiny v tomto zoskupení odmietol, členstvo Saudskej Arábie je doposiaľ nejasné.

2012 BRICS Summit
HDP BRICS v rokoch 2000 až 2011
## Referencie

## Zdroj

*Tento článok je čiastočný alebo úplný preklad článku BRICS na českej Wikipédii.*
# Ministerstvo

|  |
| --- |
| Právo |
| Odvetvia práva |
| **Verejné právo**: Ústavné · Trestné · Správne · Finančné · Európske · Medzinárodné · Kánonické · Konfesné

---

**Súkromné právo**: Občianske · Pracovné · Rodinné · Obchodné · Medzinárodné právo súkromné |
| Deľba moci |
| **Výkonná moc**: Hlava štátu · Panovník · Prezident (SR) · Vláda (SR) · Ministerstvo

---

**Zákonodarná moc**: Parlament · Senát · Národná rada SR

---

**Súdna moc**: Súd · Ústavný súd (SR) · Najvyšší súd · Krajský súd · Okresný súd · Súdna rada · Prokuratúra · Ombudsman · NKÚ |
| Právne predpisy |
| Ústava (SR) · Ústavný zákon · Zákon · Nariadenie vlády · Uznesenie vlády · Vyhláška · Opatrenie · Výnos |
| Ďalšie pojmy |
| Právna skutočnosť · Právny akt · Právny predpis · Právna norma

---

Štát · Forma štátu · Občan · Politická strana · Voľby · Referendum

---

Medzinárodná zmluva · Medzinárodná organizácia |
| z • d • u |

**Ministerstvo** je najvyšší správny úrad štátu (v niektorých štátoch aj federatívnej republiky, spolkovej krajiny, provincie a podobne), ktorý je zodpovedný a má najvyššie právomoci v určitej oblasti. Na čele stojí obyčajne člen vlády (minister, štátny tajomník a podobne). V minulosti sa ako ministerstvo (napríklad v Rakúsko-Uhorsku či Prusku) označovala vláda, teda zbor ministrov.

V parlamentných systémoch sa vláda aj jednotliví ministri zodpovedajú parlamentu, v prezidentských systémoch prezidentovi.

## Ministerstvá na Slovensku

Na Slovensku je ministerstvo tzv. ústredný orgán štátnej správy.Vo svojej oblasti ministerstvo:

* stojí na čele štátnych orgánov danej oblasti
* v prípadoch ustanovených zákonom má normotvorné právomoci - vydáva nariadenia, vyhlášky, výnosy a opatrenia.

Za všetky koncepčné rozhodnutia ministerstva zodpovedá kolektívne vláda.

Zoznam ministerstiev pozri pod Zoznam ministerstiev na Slovensku.
# Ara (papagáj)

Vyobrazenie papagájov ara: ara hyacintová, ara arakanga a ara modro-žltá.
**Ara** je slovenský názov latinských rodov:

* *Anodorhynchus*,
* *Cyanopsitta*,
* *Ara*,
* *Diopsittaca* (zaraďovaný aj ako rod *Ara*),
* *Orthopsittaca* (zaraďovaný aj ako rod *Ara*),
* *Primolius* (zaraďovaný aj ako rod *Ara*; alternatívny sporný názov *Propyrrhura*).

Staršie to bol aj slovenský názov rodu *Guaruba* (dnes: klinochvost).

## Charakteristika

Tieto rody sa vyskytujú v Strednej a Južnej Amerike a v Karibiku. Podrobnosti pozri v článkoch o jednotlivých rodoch.

## Galéria

* *Ara ambiguus*
* *Ara ararauna*
* *Ara chloroptera*
* *Ara glaucogularis*
* *Ara macao*
* *Ara militaris*
* *Ara rubrogenys*
* *Ara severa*
* *Anodorhynchus hyacinthinus*
* *Cyanopsitta spixii*
* *Primolius couloni*
* *Primolius maracana*
* *Primolius auricollis*
* *Diopsittaca nobilis*
* *Ara tricolor*

## Referencie

## Iné projekty

Commons* Commons ponúka multimediálne súbory na tému **Ara (papagáj)**
# Vydra obrovská

|  |
| --- |
| Vydra obrovská |
|
Vydra obrovská v ZOO v meste Brasília. |
| Stupeň ohrozenia |
|
 |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | živočíchy (Animalia) |
| **Vývojový stupeň** | epitelovce (Eumetazoa) |
| **Skupina** | dvojstranovce (Bilateralia) |
| **Vývojová vetva** | druhoústovce (Dueterostomia) |
| **Kmeň (phylum)** | chordáty (Chordata) |
| **Podkmeň (subphylum)** | stavovce (Vertebrata) |
| **Nadtrieda (superclassis)** | čeľustnatce (Gnathostomata) |
| **Stupeň** | štvornožce (Tetrapoda) |
| **Trieda (classis)** | cicavce (Mammalia) |
| **Podtrieda (subclassis)** | živorodé (Theria) |
| **Nadrad (superordo)** | placentovce (Eutheria) |
| **Rad (ordo)** | mäsožravce (Carnivora) |
| **Podrad (subordo)** | suchozemské (Fissipedia) |
| **Čeľaď (familia)** | lasicovité (Mustelidae) |
| **Podčeľaď (subfamilia)** | vydry (Lutrinae) |
| **Rod (genus)** | vydra (Pteronura) |
| **Druh (species)** | vydra obrovská (Pteronura brasiliensis) |
 |
| Vedecký názov |
| *Pteronura brasiliensis* Gmelin, 1788 |
|  Rozšírenie vydry obrovskej. |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Vydra obrovská** (lat. Pteronura brasiliensis) je druh vydry z čeľade lasicovitých.

## Rozšírenie

Vydra obrovská obýva sever a stred Južnej Ameriky. Vyskytuje sa v blízkosti riek.

## Opis

### Sfarbenie

Vydra obrovská má hnedé až čierne sfarbenie s veľkou bielou až žltou škvrnou na hrdle.

### Vonkajšia stavba tela

Tento druh vydry je najväčší z lasicovitých. Vydra obrovská meria 1 – 1,4 metra s výrazným chvostom dlhým 45 – 65 cm a váži 22 – 32 kg. Má dlhé telo. Hlava je malá ploská s malými ušnicami, veľkými očami a nozdrami. Na lebke sú veľké očné a nosné jamky. Lebka má tvar trojuholníka. V nosovej oblasti má dlhé hmatové fúzy. V ústach sú 4 veľké ostré zuby, rad menších ostrých zubov je za nimi. Aj preto je považovaná za šelmu. Má krátke predné, aj zadné končatiny, na ktorých sú malé prsty s plávacími blanami.

## Potrava

Vydra obrovská sa živí najmä rybami a krabmi, ktoré chytá papuľou.

## Galéria

* Vydra obrovská
* Vydra obrovská v ZOO Hamburg
* Vydra, ktorá obeduje svoju korisť
* Kostra vydry

## Iné projekty

CommonsWikidruhy* Commons ponúka multimediálne súbory na tému **Vydra obrovská Wikidruhy ponúkajú informácie na tému **Vydra obrovská**
# Karmelitáni

Znak rádu s devízou *Zelo zelatus sum pro Domino Deo exercituum*: *Horlím horlivosťou pre Hospodina, Boha zástupov*.
**Karmelitáni** (lat. Ordo fratrum Beatae Mariae Virginis de monte Carmelo) – aj tzv. *obutí karmelitáni* sú mužský rád založený v druhej polovici 12. storočia na hore Karmel v Palestíne.

Rád bol schválený pápežom Honoriom III. v roku 1224. Je zameraný na kontempláciu a šírenie mariánskej úcty. Pred polovicou 13. storočia sa rozšíril v Európe a bol zaradený medzi žobravé rády. V 15. storočí sa reformoval, v dôsledku čoho sa z neho vyčlenili bosí karmelitáni.

Hlavnou činnosťou rádu je modlitba v kláštoroch a darovanie sa Bohu cez zasvätenie sa v reholi. Po ich príchode do Európy sa ich pôvodné kontemplatívne zameranie vplyvom okolností zmenilo na apoštolsko kontemplatívne.

Sestry karmelitánky sa kvôli prísnemu životu v odlúčenosti od sveta v pápežskej klauzúre, pozostávajúcom z modlitby a obety, nazývajú mníškami.

Odev karmelitánov je tmavohnedý a skladá sa z tuniky, čierneho koženého opasku, škapuliara a kapucne (karmelitánky majú od prvých sľubov čierny závoj). Počas nedieľ a sviatkov ho dopĺňa biely plášť s kapucňou.

## Literatúra

* "Řád bratří blahoslavené Panny Marie Karmelské - karmelitáni." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 52-55 s. EDICE ENCYKLOPEDIE. ISBN 80-7192-222-6
* "Řád mnišek blahoslavené Panny Marie Karmelské - karmelitky." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 135-138 s. EDICE ENCYKLOPEDIE. ISBN 80-7192-222-6

## Iné projekty

Commons* Commons ponúka multimediálne súbory na tému **Karmelitáni**

## Externé odkazy

* FILIT – zdroj, z ktorého pôvodne čerpal tento článok.
* Karmelitáni na Slovensku
# Rio Branco (Acre)

|  |
| --- |
| Rio Branco |
| Mesto |
|  |
|

|  |  |
| --- | --- |
|  Vlajka  |  Erb  |

 |
| Štát |  Brazília |
| Fed. štát | Acre |
|  |
| Nadmorská výška | 153 m n. m. |
| Súradnice | ﻿ / ﻿ |
|  |
| Rozloha | 9 233 km² (923 300 ha) |
|  |
| Obyvateľstvo | 305 731 (*2010*) |
| Hustota | 33,11 obyv./km² |
|  |
|

 Poloha mesta v štáte
 |
|  Interaktívna mapa mesta
 |
|  |
| **Wikimedia Commons:**  Rio Branco |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Rio Branco** (doslova *biela rieka*) je hlavné a najväčšie mesto brazílskeho štátu Acre. Je pomenované podľa rovnomennej rieky, ktorá sa tu vlieva do rieky Rio Acre.

Mesto bolo založené v roku 1882. Je najdôležitejším východiskovým bodom pre turistov, ktorí Acre navštevujú. Rieka Rio Acre ho rozdeľuje na dve polovice, prvý a druhý okres.

V roku 2006 bolo v meste prihlásených 58 531 automobilov, vychádzali tu tri denníky.

## Biskupstvo Rio Branco

* Biskupstvo Rio Branco

## Osobnosti mesta

* Tião Viana, guvernér Acre

## Iné projekty

Commons* Commons ponúka multimediálne súbory na tému **Rio Branco (Acre)**

## Zdroj

*Tento článok je čiastočný alebo úplný preklad článku Rio Branco na nemeckej Wikipédii.*